CELEX: 62019TN0884
Language: lv
Date: 2019-12-30 00:00:00
Title: Lieta T-884/19: Prasība, kas celta 2019. gada 30. decembrī – Folschette u.c./Komisija

24.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 61/58
            
         
      Prasība, kas celta 2019. gada 30. decembrī – Folschette u.c./Komisija
      (Lieta T-884/19)
      (2020/C 61/74)
      Tiesvedības valoda – franču
      
         Lietas dalībnieki
      
      
         Prasītāji: Marc Folschette (Leudelange, Luksemburga), Tetyana Grygorenko (Leudelange) un Professional Business Solutions SA (Leudelange) (pārstāvis: N. Bauer, advokāts)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  pieņemt prasību no formas viedokļa;
               
            
                  —
               
               
                  atzīt to par pamatotu;
               
            
                  —
               
               
                  atzīt, ka ir iestājusies atbildētājas ārpuslīgumiskā atbildība;
               
            
                  —
               
               
                  turpinājumā minēto iemeslu dēļ piespriest atbildētājai izmaksāt:
                  
                              —
                           
                           
                              
                                 Marc Folschette naudas summu kopumā 219 210 EUR apmērā (summa vārdos: divsimt divdesmit četri tūkstoši divdesmit pieci euro un deviņdesmit pieci centi);
                           
                        
                              —
                           
                           
                              
                                 Tetyana Grygorenko naudas summu kopumā 75 000 EUR apmērā (summa vārdos: septiņdesmit pieci tūkstoši euro);
                           
                        
                              —
                           
                           
                              akciju sabiedrībai Professional Business Solutions SA naudas summu kopumā 500 000 EUR apmērā (summa vārdos: piecsimt tūkstoši euro);
                           
                        
            
                  —
               
               
                  kopā ar nokavējuma procentiem likumā noteiktajā apmērā no Cour d’appel2017. gada 11. janvāra attaisnojošā sprieduma pasludināšanas vai šīs prasības celšanas brīža līdz summas pilnīgai samaksai;
               
            
                  —
               
               
                  piespriest atbildētājai atlīdzināt tiesāšanās izdevumus šajā instancē;
               
            
                  —
               
               
                  apmierināt visas pārējās prasītāju tiesības, prasījumus, pamatus un prasības.
               
            
         Pamati un galvenie argumenti
      
      Prasības pamatošanai prasītāji izvirza vienu pamatu, kas attiecas uz pietiekami būtisku tādas Eiropas Savienības tiesību normas pārkāpumu, ar kuru tiek piešķirtas tiesības privātpersonām. Prasītāji pārmet Eiropas Birojam krāpšanas apkarošanai (OLAF), kas ir Eiropas Komisijas dienests, ka tas ir apzināti un pietiekami būtiski pārkāpis vairākus Eiropas Savienības tiesību noteikumus, nopietni un acīmredzami neievērojot savas novērtējuma brīvības saistošās robežas. OLAF neesot pildījis savu pienākumu ievērot nevainīguma prezumpciju un savu likumisko pienākumu izmeklēšanā vākt gan vainu apstiprinošus, gan attaisnojošus pierādījumus un izbeigt izmeklēšanu, ja tās noslēgumā vainu apstiprinoši pierādījumi nav atrasti. Šie pārkāpumi ir tiešā cēloņsakarībā ar prasītājiem nodarītiem konkrētiem, tiešiem un faktiskiem zaudējumiem, kuru atlīdzināšanu, pamatojoties uz LESD 340. un 268. pantu, pēdējie minētie pieprasa.